নবান্ন (নাটক)
নবান্ন হল বিজন ভট্টাচার্যর ১৯৪৪ সালে লেখা একটি বাংলা নাটক। ওই বছরেই ভারতীয় গণনাট্য সংঘর প্রযোজনায় ও শম্ভু মিত্র এবং বিজন ভট্টাচার্যর যৌথ পরিচালনায় এই নাটকটি প্রথম মঞ্চস্থ হয়েছিল। এরপর ১৯৪৮ সালে বহুরূপী নাট্যদলের প্রযোজনায় ও শম্ভু মিত্রর পরিচালনায় নবান্ন মঞ্চস্থ হয়। নাটকটির বিষয় পঞ্চাশের মন্বন্তর (ব্রিটিশ বাংলা প্রদেশের ১৯৪৩ সালের দুর্ভিক্ষ)। গণনাট্য সংঘ এই নাটকটিকে ভারতের নানা জায়গায় তাদের 'ভয়েস অফ বেঙ্গল' উৎসবের অঙ্গ হিসেবে মঞ্চস্থ করে দুর্ভিক্ষের ত্রাণে লক্ষাধিক টাকা তুলতে সক্ষম হয়েছিল।